Juju Rasmijn
Juan (Juju) Rasmijn (n. 28 di augustus 1967 na Aruba) ta un ex-futbolista internacionalista di Aruba cu tabata hunga pa Estrella, e seleccion hubenil y e seleccion nacional Arubano.

Biografia 
Juan Rasmijn ta yiu di Jan y Flora Rasmijn y ta bin di un famia futbolista; su rumannan Kees y Maikel Rasmijn tabata hungado di Estrella. E ta lanta na Santa Cruz. Cu 9 aña e ta cuminsa hunga futbol cu team di Estrella y ta pasa tur division te yega division honor. Na 1981 Rasmijn ta switch pa Sportboys y ta forma parti di e seleccion hubenil Arubano.  Na 1984 e ta regresa Estrella y e mesun aña ta sali hungado di aña. Durante su temporada den Estrella, el a hunga 15 biaha den play off y e club a titula campeon na ocho ocacion y subcampeon na dos ocacion. Na 1985 Rasmijn ta participa den Copa Antiano. Entre 1985 y 2000 e ta forma parti di e seleccion Arubano, hungando mas cu 29 wega internacional. Na 1990 e ta fiha un record hincando como defensa central 5 gol den un playoff contra e ekipo di Jong Aruba. E record aki a keda ariba su nomber te masomenos 1998. Na 1995 e ta sali hungado di aña di Li Prof. Despues di un carera deportivo di 20 aña el a retira na 2006 for di futbol.

Honor 
AVB ta dedica na su persona e campeonato 2017-18.

Futbolista
Hende
Futbòl na Aruba